Renki-Jussin kevätlaulu
Konsa leivo liritellen
 taivahalle leijaa,
 silloin poika polvellensa
 pulskan piijan veijaa.

 Neiot nuoret nukkumahan
 muuttaa vaateaittaan,
 sängyt kahden-maattavat
 ne pehmoisiksi laittaa.

 Kevään tullen haukka muuttuu
 kullan-kukkujaksi,
 tyttö aittaan muuttaissansa
 varttuin nukkujaksi.

 Laulakaamme, nyt on aika:
 heiju, veiju, veijaa,
 vanhana sitt’ veisailemme
 hallelujaa, eijaa!

1912.